Bendra užsienio ir saugumo politika
Bendra užsienio ir saugumo politika (BUSP) (angl. Common Foreign and Security Policy) – tai ES valstybių narių sutarti ES užsienio politikos veiksmai. Bendros užsienio ir saugumo politikos tikslai: saugoti Sąjungos bendrąsias vertybes ir ginti svarbiausius interesus; stiprinti Sąjungos saugumą; palaikyti taiką ir stiprinti tarptautinį saugumą; skatinti tarptautinį bendradarbiavimą; plėtoti ir stiprinti demokratiją, teisinę valstybę bei pagarbą žmogaus teisėms ir pagrindinėms laisvėms.